Diari Oficial de la Generalitat Valenciana


Sumari del DOGV 4808, del 29-07-2004 (2004/7813)

RESOLUCIÓ de 19 de juliol de 2004, de la Direcció General d'Administració Autonòmica, per la qual s'amplien els terminis establits per a resoldre les convocatòries dels concursos de mèrits números 8 i 9 de 2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4808

Data del DOGV
:   29-07-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7813


Data del document
:   19-07-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * ciència econòmica
    * professió jurídica
    * professió administrativa

RESOLUCIÓ de 19 de juliol de 2004, de la Direcció General d'Administració Autonòmica, per la qual s'amplien els terminis establits per a resoldre les convocatòries dels concursos de mèrits números 8 i 9 de 2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries. [2004/X7813]
  
Per sengles resolucions de la Direcció General d'Administració Autonòmica, de data 11 de febrer de 2004 (DOGV de 20-02-2004), es van convocar, respectivament, els concursos de mèrits números 8 i 9 de 2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries, en les quals s'assenyalava en la base vuitena que el termini màxim seria de sis mesos per a resoldre la respectiva convocatòria.
  
Vista la sol·licitud conjunta d'ampliació de termini feta pels presidents de les comissions de valoració dels concursos de mèrits números 8 i 9 de 2004, motivada per la gran participació de concursants i l'elevat nombre de llocs convocats, atés que s'ha conclòs el procés de baremació i, malgrat els mitjans personals i materials posat a disposició de les comissions de valoració, hom preveu la impossibilitat de resoldre el concurs abans de l'acabament del termini previst en la base vuitena de les convocatòries, perquè encara falta la fase de l'entrevista que, per les seues característiques i la concurrència dels períodes de vacances, fets que impedixen resoldre-ho en el termini assenyalat, és per això, que cal fer ús de la previsió continguda en l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú.
  
En conseqüència i, en exercici de les facultats legalment conferides, esta Direcció General resol:
  
Ampliar en sis mesos els terminis per a resoldre les convocatòries dels concursos de mèrits números 8 i 9 de 2004, per a la provisió de llocs de treball de naturalesa funcionarial, sector administració general, en distintes conselleries, establit en la base vuitena de les respectives convocatòries.
  
La present resolució posa fi a la via administrativa i contra esta no cal interposar cap recurs, de conformitat amb el que disposa l'article 42.6 de la referida Llei 30/1992, segons la redacció donada per la Llei 4/1999.